EkBass/fiwiki-20250220-pages-articles huggingface dataset:
Turun kesäyliopisto

Turun kesäyliopisto () on Turun alueella toimiva, Turun Aikuiskoulutussäätiön ylläpitämä, vapaan sivistystyön oppilaitos. Laki vapaasta sivistystyöstä 1998/632 määrittelee kesäyliopistot alueellisen koulutustarjonnan oppilaitoksiksi, joiden toiminnassa painottuvat korkeakouluopetus sekä alueen muihin osaamis- ja sivistystarpeisiin vastaaminen ottaen huomioon myös korkeakoulutettu väestö. Turun kesäyliopisto järjestää laadukasta ja korkeatasoista aikuiskoulutusta, johon voi osallistua elämän eri vaiheissa, ilman pohjakoulutus-, ikä- tai muita vaatimuksia ja pääsääntöisesti ilman erillistä hakumenettelyä. Koulutukset ovat pääsääntöisesti sivutoimisia opintoja ja ne painottuvat ilta-aikoihin. Koulutustarjonta monipuolistaa ja täydentää alueen muiden oppilaitosten tarjontaa sekä koulutusten sisältöjen että järjestämisajankohtien osalta. Turun kesäyliopiston koulutustarjonnassa on mm. avointa yliopisto- ja ammattikorkeakouluopetusta, työelämän täydennyskoulutusta, kielikursseja, lukion kertauskursseja ja abikursseja, tilauskoulutusta yrityksille ja organisaatioille, harrastekursseja ja yleissivistävää koulutusta. Turun kesäyliopiston päämääränä on olla alueellisesti tunnettu ja tunnustettu korkeatasoisen koulutuksen tuottaja, aktiivinen ja yhteistyökykyinen vaikuttaja, ennakoiva ja uudistuva sekä taloudellisesti vakaa koulutuksen järjestäjä. Toiminnassa tärkeitä asioita ovat vastuullisuus ja luotettavuus, palveluhenkisyys sekä opiskelumahdollisuuksien tarjoaminen kaikille. == Historia == Turun kesäyliopisto on perustettu vuonna 1936 ja se on yksi Suomen vanhimmista kesäyliopistoista. Yksityinen Turun yliopiston kansansivistystoimikunta perusti Turun kesäyliopiston vuonna 1936 jatkamaan jo vuonna 1922 aloitettua kesäopetusta. Vuonna 1999 kesäyliopistoista tuli vapaan sivistystyön oppilaitoksia ja Turun kesäyliopiston ylläpitäjäksi ryhtyi Turun Aikuiskoulutussäätiö. 1980-luvulta alkaen Turun kesäyliopiston toiminta on ollut ympärivuotista. == Katso myös == Kesäyliopisto Avoin yliopisto Helsingin seudun kesäyliopisto Jyväskylän kesäyliopisto Pohjois-Karjalan kesäyliopisto ==Lähteet== Turun kesäyliopisto Suomen kesäyliopistot ry: Selvitys kesäyliopistojen toiminnasta vuonna 2017 . Julkaisu 1/2018 (pdf) Luokka:Suomen kesäyliopistot Luokka:Turun oppilaitokset == Aiheesta muualla == Turun kesäyliopisto Suomen kesäyliopistot
Snellman-kesäyliopisto

Snellman-kesäyliopisto eli Kuopion kesäyliopisto on Kuopiosta käsin toimiva, Snellman-instituutti ry:n ylläpitämä suomalainen kesäyliopisto. Se on perustettu vuonna 1956. Sivutoimipisteet kesäyliopistolla on Iisalmessa ja Varkaudessa. Vuonna 2015 yksittäisiä kursseja järjestettiin lisäksi Joensuussa, Kiuruvedellä, Rautalammilla, Siilinjärvellä ja Suonenjoella. ==Koulutustarjonta== *Avoin yliopisto-opetus *Ammatillinen täydennyskoulutus *Yleissivistävä koulutus *Ikääntyvien yliopiston toiminta *Kieli- ja valmennuskurssit *Tilauskoulutukset *Maahanmuuttajatoiminta Vuonna 2015 kesäyliopisto järjesti eri toimipisteissään yhteensä 273 opintojaksoa, joille osallistui kaikkiaan 5 351 opiskelijaa. Tävä on tamanomainen määsä, sillä kesäyliopistossa opiskelee vuositasolla 5 000-6 000 pohjoissavolaista opiskelijaa.Annettujen oppituntien määrällä (yhteensä 5 838 oppituntia vuonna 2015) mitattuna Snellman-kesäyliopisto antoi Suomen viidenneksi eniten opetusta antanut kesäyliopisto vuonna 2015. Opetuksesta merkittävä osa (93 opintojaksoa) oli avoimen yliopiston opetusta. Näille kursseille osallistui yhteensä 1 225 opiskelijaa, jotka suorittivat kursseilla yhteenlaskettuna 1 217 opintopistettä. Opettajakuntaan kuului yhteensä 201 henkilöä, joista avoimessa yliopistossa opetti 53, joista professoreja tai dosentteja oli 15. Muussa kuin avoimessa yliopisto-opetuksessa opetusta antoi 148 opettajaa. ==Hallinto ja rahoitus== Kuopion kesäyliopistoa ylläpitää Snellman- instituutti. Kevääseen 2010 asti ylläpitäjänä toimi Kuopion Yliopistoseura ry. Snellman-kesäyliopisto rahoitti toimintaansa ensisijaisesti opiskelijamaksuilla (55,8 % kaikista tuloista) ja valtion maksuosuudella (28,3 %). Kuntien maksuosuudet muodostivat 12,4 prosenttia ja hankkeina tai tilauskoulutuksista saatiin 2,7 % vuoden 2015 tuloista. ==Lähteet== ==Aiheesta muualla== *Kuopion kesäyliopisto 50 vuotta – juhlavuoden luentojen taltiointeja Luokka:Suomen kesäyliopistot Luokka:Kuopion oppilaitokset Luokka:Johan Vilhelm Snellman
Ulu Grosbard

Israel ”Ulu” Grosbard (9. tammikuuta 1929 Antwerpen – 19. maaliskuuta 2012 New York) oli belgialaissyntyinen yhdysvaltalainen elokuva- ja teatteriohjaaja sekä elokuvatuottaja. Grosbard valikoi tehtävänsä tarkoin ja ohjasi viisi vuosikymmentä kattaneella urallaan vain kymmenkunta näytelmää ja seitsemän elokuvaa. Hänen erikoisalaansa olivat realistiset perhedraamat.Directed works about families torn by crises , Grosbardin muistokirjoitus, The Washington Post 24.3.2012. Vaatii HighBeam-tilauksen. Grosbard syntyi Antwerpenissa miesten räätälinliikettä pitäneeseen juutalaisperheeseen, joka joutui toisen maailmansodan aikana lähtemään Belgiasta maanpakoon Kuubaan. Sodan jälkeen vuonna 1948 perhe muutti Yhdysvaltoihin, jossa Ulu Grosbard opiskeli Chicagon yliopistossa sekä draamaa Yalen yliopiston teatterikoulussa. Hän asettui New Yorkiin, jossa hän ohjasi sekä Broadway- että off-Broadway-teattereissa. Hänen ohjauksiaan olivat Arthur Millerin Näköala sillalta, David Mametin American Buffalo ja Woody Allenin The Floating Light Bulb.Ulu Grosbard, 83, Broadway and Film Director, Dies, The New York Times 20.3.2012. Viitattu 15.7.2016. Grosbard alkoi saada nimeä myös Hollywoodissa, jossa hän aloitti toimimalla apulaisohjaajana muun muassa elokuvissa Kuumetta veressä (Elia Kazan, 1961) ja Ihmeidentekijä (Arthur Penn, 1962). Hänen ensimmäinen oma elokuvansa oli versio Frank D. Gilroyn näytelmästä Puheenaiheena ruusut (1968), jonka ohjauksesta Broadwaylle Grosbard oli saanut Tony-palkintoehdokkuuden 1964. Seuraavia elokuvaohjauksia olivat vuoden 1971 Kuka on Harry Kellerman? ja vuoden 1978 Isku selkään, joissa molemmissa näytteli Dustin Hoffman. Kahdessa seuraavassa, Salattu totuus (1981) ja Rakastutaan (1984) miespääosaa esittää Robert De Niro. Grosbardin suosimia näyttelijöitä olivat myös Meryl Streep ja etenkin Robert Duvall, johon hän oli tutustunut jo nuorena. Grosbardin viimeiseksi jäänyt elokuva perustuu Jacquelyn Mitchardin romaaniin Syvä kuin meri. ==Filmografia== *1968: Puheenaiheena ruusut (The Subject was Roses) *1971: Kuka on Harry Kellerman? (Who Is Harry Kellerman and Why Is He Saying Those Terrible Things about Me?) *1978: Isku selkään (Straight Time) *1981: Salattu totuus (True Confessions) *1984: Rakastutaan (Falling in Love) *1995: Georgia (Georgia) *1999: Syvä kuin meri (The Deep End of the Ocean) ==Lähteet== ==Aiheesta muualla== * * Luokka: Yhdysvaltalaiset elokuvaohjaajat Luokka: Vuonna 1929 syntyneet Luokka: Vuonna 2012 kuolleet Luokka:Yhdysvaltalaiset teatteriohjaajat
Edupoli

Edupoli oli Uudellamaalla, neljälle eri paikkakunnalle sijoittunut ammatillista koulutusta tarjoava oppilaitos. Edupoli ja Point College yhdistivät voimansa ja muodostivat yhdessä uuden, toimintansa 1.1.2019 aloittaneen osakeyhtiön, Careerian. Edupoli oli Itä-Uudenmaan koulutuskuntayhtymän omistama kunnallinen liikelaitos. Se aloitti toimintansa vuonna 1974 nimellä Itä-Uudenmaan ammatillinen kurssikeskus. 1\. tammikuuta 2018 Edupoli-nimen alle siirtyi nuorten koulutusta tarjoava Amisto sekä oppisopimuskoulutusta järjestävä Itä-Uudenmaan oppisopimuskeskus. Liikelaitos Edupolin johtamista arvosteltiin. Työnantaja tuomittiin Itä-Uudenmaan käräjäoikeudessa korvauksiin vuosina 2012 ja 2013 tapahtuneista perusteettomasta irtisanomisesta ja YT-menettelystä annetun lain rikkomisestaHelsingin hovioikeuden päätös diaarinumerolla S 16/736. Lisäksi työsuojeluviranomaisen mielestä työnantaja noudattanut työsuojelusta annettua lainsäädäntöä, mistä sille on annettu velvoittavia toimintaohjeita ja kehotuksiaEtelä-Suomen aluehallintoviraston / Työsuojelun vastuualueen vuosina 2016-2017 suorittamat työsuojelutarkastukset ja niiden tarkastuskertomukset 2017/24343 ja 2017/25792. Koulutuskuntayhtymän suurimmat omistajat 31.12.2017 olivat Porvoo, Loviisa, Askola ja Sipoo. Lisäksi Pornaisella, Lapinjärvellä, Myrskylällä, Pukkilalla ja Orimattilalla oli kullakin pieni omistusosuus. ==Lähteet== Luokka:Suomen ammattioppilaitokset Luokka:Porvoon oppilaitokset Luokka:Helsingin oppilaitokset Luokka:Keravan oppilaitokset Luokka:Vantaan oppilaitokset Luokka:Tikkurila
Illuminati (täsmennyssivu)

Illuminati voi tarkoittaa: *Illuminati, vuosina 1776-1780 Baijerissa vaikuttanut salaseura *Illuminati, korttipeli *Illuminati, Marvelin sarjakuvissa esiintyvä fiktiivinen järjestö *Illuminatus!, humoristinen salaliittoteorioita käsittelevä kirjatrilogia
Merta lähemmäs kalaan

Merta lähemmäs kalaan on syksyllä 2015 MTV3-kanavalla esitetty kalastusohjelma. Ohjelman jokaisessa jaksossa viedään julkisuudesta tuttuja henkilöitä kalalle heidän omille kotivesilleen. Juontajina, kalastusoppaina ja kokkeina nähdään Roope Rehbinder, Arttu Harkki ja Janne Pekkala.Merta lähemmäs kalaan -juontajat naljailevat toisilleen: Kilpailuvietti heräsi saman tien == Jaksot == Jakso Nimi Vieraat Ensiesitys Katsojaluvut 1\. Laulaen kalaan Waltteri Torikka, Arja Koriseva 1. syyskuuta 2015 372 000 2\. Rokkikukot kalassa Jussi69, Olli Herman, Archie Cruz 8. syyskuuta 2015 230 000 3\. Kaverukset kalassa Robin, Pekka Hyysalo 15. syyskuuta 2015 235 000 4\. Vesipeto on irti! Antti Tuisku 22. syyskuuta 2015 315 000 5\. Kuka päästi koirat veneeseen? Roope Salminen Jon-Jon Geitel 29. syyskuuta 2015 alle 217 000 6\. Salatut kalasankarit Teemu Lehtilä, Esko Kovero 6. lokakuuta 2015 303 000 7\. Vauhtia vesillä! Emma Kimiläinen, Sami Seliö 13. lokakuuta 2015 230 000 8\. Kulkurit ja kaunottaret Samae Koskinen, Arttu Wiskari, Susanna Laine, Elina Kottonen 20. lokakuuta 2015 239 000 9\. Poplaulajien vapaapäivä Mitra Kaislaranta, Antti Ketonen, Stig 27. lokakuuta 2015 255 000 10\. Näyttelijäpariskunnan vapaapäivä Antti Reini, Anu Sinisalo 3. marraskuuta 2015 333 000 == Lähteet == Luokka:2010-luvun suomalaiset televisiosarjat Luokka:MTV3:n televisio-ohjelmat
Surge (virvoitusjuoma)

thumb|Surgen logo. Surge eli SURGE on The Coca-Cola Companyn tuottama ja markkinoima sitruksen makuinen virvoitusjuoma. Se tuotiin markkinoille alun perin vuonna 1996 Mountain Dew’n ”haastajaksi” yrityksenä vähentää PepsiCo:n asiakkaiden määrää. Surgea myydään muun muassa Yhdysvalloissa. Norjassa sitä on myyty nimellä ”Urge”. Luokka:Virvoitusjuomamerkit Luokka:The Coca-Cola Companyn tuotemerkit
Transcendence (albumi)

Transcendence on Devin Townsendin yhtyeen Devin Townsend Projectin seitsemäs studioalbumi. Se julkaistiin 9. syyskuuta 2016 Townsendin oman levymerkin HevyDevy Recordsin alla. Euroopassa albumin julkaisi InsideOut Music.Levykauppax Albumi debytoi Suomen virallisen listan sijalla 2.Musiikkituottajat: Devin Townsend Project – Transcendence == Taustaa == Tammikuussa 2016 Townsend ilmoitti tulevan studioalbumin nauhoitusten alkavan 27. maaliskuuta Vancouverissa, Kanadassa. 19\. maaliskuuta 2016 Townsend julkaisi Twitter-tilillä viestin, jossa hän valotti albumin teeman olevan nykyaikaisesta, kaoottisesta ajanjaksosta selviämisestä sekä itsensä ja omien pelkojensa ylittämisestä. Toukokuun puolen välin tienoilla albumin julkaisupäivämääräksi kerrottiin 2. syyskuuta, mikä siirtyi myöhemmin viikolla. Samalla julkistettiin albumin kansitaide, jonka toteutti aiemminkin Townsendin kanssa työskennellyt Anthony Clarkson. == Kappaleet == === CD 1 === # # # # # # # # # # === Japanin bonuskappaleet === # * Sophie's Boobies (demo) #Young Guns (demo) #Wolves (demo) === Holding Patterns (Deluxe Edition CD 2) === # # # # # # # # # # # == Kokoonpano == * Devin Townsend – laulu. kitara, basso, kosketinsoitin, musiikkiohjelmointi, tuotanto * Brian Waddell – basso * Ryan van Poederooyen – drums * Dave Young – keyboards, guitars * Mike St. Jean – keyboards === Vierailevat muusikot === * Anneke van Giersbergen – vocals === Tuotanto === * Anthony Clarkson – cover art * Adam "Nolly" Getgood – engineering == Arvostelut == * Metacritic: 80/100Metacritic aggregate * Allmusic: Allmusic review * Imperiumi.net: Imperiumi.net * Savon Sanomat: Savon Sanomat * Soundi: Soundi * Sputnikmusic: Sputnikmusic == Lähteet == Luokka:Vuoden 2016 albumit Luokka:Devin Townsendin albumit
Nizzan isku 2016

Nizzan isku 2016 oli Nizzassa, Ranskassa 14. heinäkuuta 2016 tapahtunut autoisku. Iskun teki Mohamed Lahouaiej Bouhlel ajamalla kuorma-autolla väkijoukkoon Promenade des Anglais -rantakadulla. Iskussa kuoli 85 ja haavoittui 202 ihmistä, joista 50 oli kriittisessä tilassa. Ihmiset olivat kerääntyneet rantakadulle katsomaan Ranskan kansallispäivän kunniaksi järjestettyä ilotulitusta. Silminnäkijähavaintojen mukaan kuorma-autoa ajettiin lähes 90 km/h nopeudella. Isku on kaikkien aikojen tuhoisin autolla tehty terrori-isku lukuun ottamatta autopommi-iskuja. ==Tekijä== Poliisi ampui auton kuljettajan, 31-vuotiaan Mohamed Lahouaiej Bouhlelin, jolla oli myös aiempaa rikostaustaa. Hänellä oli sekä Tunisian että Ranskan kansalaisuus. Iskussa käytetystä Renault Midlum -merkkisestä kuorma-autosta löytyi muun muassa tekijän kahdet henkilöllisyyspaperit, pistooli, rynnäkkökivääri, asejäljitelmiä ja kranaatti. Tekijä oli eronnut ja hänellä on kolme lasta. Nizzan isku on pahin yksittäisen ihmisen suorittama veriteko länsimaissa. Tekijällä on perheen mukaan ollut vakavia mielenterveydellisiä ongelmia, alkoholismia ja raivonpuuskia, mutta radikalisoitumista terrorismin suuntaan ei ollut havaittu. == Avustajat == Hyökkäyksessä avustamisesta pidätettiin ja saa syytteet neljä miestä ja yksi nainen. He ovat nyt (heinäkuu 2016) tutkintavankeudessa. Kolmea epäillyistä syytetään avunannosta murhaan ja kahta aselakien rikkomisesta. He viisi ovat antaneet tekijälle muun muassa logistista apua hyökkäyksen valmistelussa. ==Terrorismiepäily== Jihadistijärjestö Isis ilmoitti lauantaina 16. heinäkuuta olevansa vastuussa iskusta. Järjestön tiedotustoimisto Amaq kertoi, että iskun toteuttaja Mohamed Lahouaiej Bouhlel on Isisin sotilas, ja se oli vastaisku Isisiä vastaan taistelevia kansakuntia kohtaan. == Lähteet == == Aiheesta muualla == Luokka:Vuoden 2016 terrori-iskut Luokka:Nizza Luokka:Terrori-iskut Ranskassa
Finnjävel – ravintola helvetistä

Finnjävel – ravintola helvetistä on keväällä 2016 MTV3-kanavalla alkanut tositelevisiohjelma. Ohjelmassa seurataan huippukokkien Henri Alénin ja Tommi Tuomisen yhteistä unelmaa perustaa Finnjävel-ravintola hinnalla millä hyvänsä.Ennennäkemätön sarja ravintolamaailman kulisseista – kamerat tallentavat yksityisimmätkin hetket Finnjävel-ravintola sai yhden Michelin- tähden syyskuussa 2021. == Jaksot == Jakso Nimi Ensiesitys 1\. Hulluja vai neroja? 2. kesäkuuta 2016 2\. Yllätysmomentti 9. kesäkuuta 2016 3\. Designia ja kermaa 16. kesäkuuta 2016 4\. Remonttipölyä ja kaamoksen taikaa 23. kesäkuuta 2016 5\. Kokit staroina julkkareissa 30. kesäkuuta 2016 6\. Blinejä ja haurasta lasia 7. heinäkuuta 2016 7\. Kokki kaukomailla 14. heinäkuuta 2016 8\. Avajaispäivä 21. heinäkuuta 2016 == Lähteet == Luokka:2010-luvun suomalaiset tositelevisiosarjat
Anthony Johnson

Anthony Kewoa JohnsonBlackZilians Fighter Page blackzilians.com Viitattu 15.7.2016 (6. maaliskuuta 1984 Dublin, Georgia – 13. marraskuuta 2022) oli yhdysvaltalainen vapaaottelija. Hän otteli 2015 ja 2017 UFC:n alemman raskaansarjan mestaruudesta Daniel Cormieria vastaan, mutta hävisi kamppailun molemmilla kerroilla kuristuksella. ==Alkuvuodet== Johnson syntyi Georgian osavaltiossa, jossa hän kävi West Laurens High Schoolin ja muutti sittemmin opiskelemaan Kaliforniaan Lassen Community Collegeen paini stipendillä."411 MMA Interview: A Few Rounds with Anthony 'Rumble' Johnson" 411 Mania 18.4.2008 Viitattu 15.7.2016 Hän voitti collegessa painin kansallisen painimestaruuden 2004. Collegen jälkeen Johnson työskenteli ovimiehenä, kunnes sai ystävänsä kehotuksesta kokeilla vapaaottelua painitaustansa myötä. ==Vapaaottelu== ===RMN=== Johnson otteli ensimmäisen vapaaottelunsa elokuussa 2006 PF 2: Live MMA -tapahtumassa Jonathan Romeroa vastaan. Hän voitti kamppailun teknisellä tyrmäyksellä minuutissa ensimmäissä erässä. Voiton jälkeen Johnson otti osaa syyskuussa 2006 Denverissä järjestettyyn Rocky Mountain Nationals järjestön turnaukseen. Hän otteli turnauksessa välisarjassa, jossa avausvastustajana oli Rich Moskowitz. Tuomariäänin voiton vienyt Johnson eteni loppuotteluun, jossa hän kohtasi Keith Wilsonin. Johnson voitti mestaruuden tuomariäänin. ===UFC=== Johnson siirtyi UFC:hen 2007 ja otteli avauskamppailussaan toista UFC otteluaan ottelevan Chad Reinerin. Johnson voitti kamppailin tyrmäyksellä 13 sekunnissa. ==Saavutukset== ===Paini=== *NJCAA **2004 Collegen kansallinen mestaruus 79 kg ===Vapaaottelu=== *UFC **Illan ottelu (kerran, vs. Josh Koscheck) **Illan tyrmäys (kahdesti, vs. Kevin Burns, vs. Charlie Brenneman) **Illan suoritus (neljästi, vs. Antônio Rogério Nogueira, vs. Alexander Gustafsson, vs. Jimi Manuwa, vs. Ryan Bader) *Rocky Mountain Nationals **Välisarjan turnauksen mestari ===Muuta=== *Combat Press **2014 vuoden paluu2014 MMA Awards: Comeback Fighter of the Year – Anthony 'Rumble' Johnson" Combat Press 26.12.2014 Viitattu 15.7.2016 ==Lähteet== Luokka:Yhdysvaltalaiset painijat Luokka:Yhdysvaltalaiset vapaaottelijat Luokka:Afroamerikkalaiset Luokka:Vuonna 1984 syntyneet Luokka:Vuonna 2022 kuolleet
Alectrosaurus

Alectrosaurus oli aasialainen, teropodeihin kuulunut dinosaurussuku. Alectrosaurus oli lihansyöjä ja sen fossiileja on löydetty Gobin autiomaasta. Alectrosaurus eli noin 83–74 miljoonaa vuotta sitten myöhäisellä liitukaudella. == Nimi == Alectrosauruksen nimi tarkoittaa "naimatonta liskoa" tai "yksinäistä liskoa". Nimi tulee siitä, että kyseisen dinosauruksen löytöaikaan se oli erilainen muihin aasialaisiin teropodeihin verrattuna. Lajinimi olseni tulee Alectrosauruksen ensimmäisten fossiilien löytäjän George Olsenin nimestä. == Koko == Alectrosauruksen pituus oli noin viisi metriä ja paino noin 0,5–1 tonnia. == Fossiilit == Ensimmäiset Alectrosauruksen fossiilit löysi George Olsen vuonna 1923. Alectrosauruksen nimesi 10 vuotta myöhemmin, vuonna 1933 Charles Gilmore. Tämän jälkeen Alectrosauruksesta on löytynyt useita muita osittaisia luurankoja. Alectrosaurus tunnetaan puutteellisesti, koska siitä on löydetty vain osittaisia fossiileja. == Luokittelu == Jotkut paleontologit ovat ehdottaneet, että Alectrosaurus on mahdollisesti Albertosaurus-sukuun kuuluva laji. Alectrosaurus oli myös sukua Tyrannosaurus rexille. == Lähteet == == Aiheesta muualla == * Prehistoric Wildlife: Alectrosaurus Luokka:Tyrannosaurit
Rientola

Rientola voi tarkoittaa seuraavia: * Rientola, työväentalo Anttolan kirkonkylässä * Rientola, työväentalo Turun Kärsämäellä * Rientola, työväentalo Karjaalla * Rientola, työväentalo Korpilahden Heinosniemessä * Rientola, työväentalo Lohjan Nummella * Rientola, työväentalo Vihdin Nummelassa * Rientola, työväentalo Mäntsälän Sälinkäällä * Rientola, työväentalo Ylöjärven (Kurun) Kaidankylässä * Rientola, työväentalo Jyväskylän Vesangassa.
Hatsuharu (1932)

Hatsuharu () oli Keisarillisen Japanin laivaston Hatsuharu-luokan hävittäjä toisessa maailmansodassa. == Valmistus == Alus tilattiin Sasebon laivastoarsenaalilta. Sen köli laskettiin 14. toukokuuta 1931 ja alus laskettiin vesille 27. helmikuuta 1932. Alus valmistui 30. syyskuuta 1933.Whitley, M. J. s. 196 == Palvelus == Alus upposi 13. marraskuuta 1944 Manilanlahdella Yhdysvaltain laivaston ilmavoimien hyökkäyksessä.Lengerer, Hans s. 94 == Lähteet == * * * === Viitteet === Luokka:Hatsuharu-luokan hävittäjät Luokka:Japanilaiset toisen maailmansodan hävittäjät
Antti Ripatti

Antti Jaakko Ripatti (s. 19. kesäkuuta 1964) on suomalainen taloustieteilijä. Hän työskentelee empiirisen makrotaloustieteen professorina (1/2012-) Helsingin yliopistossa. Aiemmin Ripatti on työskennellyt muun muassa ekonomistina ja eri tutkimustehtävissä Suomen Pankissa, ekonomistina Elinkeinoelämän tutkimuslaitoksessa sekä assistenttina Helsingin yliopistossa.Ripatin CV, 30.10.2012 Viitattu 15.7.2016 Ripatti on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1998 otsikolla Demand for money in inflation-targeting monetary policy. Ripatti on yhdessä Mika Kuismasen, Juha Kilposen ja Jouko Vilmusen kanssa kehittänyt Suomen Pankin ennustemallin, Aino-mallin. Viitattu 15.7.2016 == Lähteet == == Aiheesta muualla == * Ripatin kotisivu * Ripatin tutkimukset IDEASissa Luokka:Suomalaiset taloustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1964 syntyneet Luokka:Elävät henkilöt
Mareks Ārents

Mareks Ārents (s. 6. elokuuta 1986) on latvialainen seiväshyppääjä.Mareks Arents Profile. IAAF. Viitattu 15.7.2016. Hän sijoittui yleisurheilun EM- kisoissa 2016 lajissaan kuudenneksi tuloksella 550 m. Belgradin EM- hallikilpailuissa 2017 hän oli kahdeksas tuloksella 560. Hän hyppäsi ulkoratojen ennätyksensä 570 kesäkuussa 2016. == Lähteet == Luokka:Latvialaiset seiväshyppääjät Luokka:Vuonna 1986 syntyneet Luokka:Elävät henkilöt
Nils Wikberg

Nils Wikberg -nimisiä henkilöitä ovat: * Nils Wikberg (1907–1971), suomalainen taidemaalari * Nils Wikberg (1919–2006), suomalainen shakkimestari
Yūgure (1934)

Yūgure () oli keisarillisen Japanin laivaston Hatsuharu-luokan hävittäjä toisessa maailmansodassa. == Valmistus == Alus tilattiin Maizurun laivastoarsenaalilta, missä köli laskettiin 9. huhtikuuta 1933. Alus laskettiin vesille 6. toukokuuta 1934 ja valmistui 30. maaliskuuta 1935.Whitley, M. J. s. 196 == Palvelus == Alus upposi 21. heinäkuuta 1943 Vella Lavellan lahdella Yhdysvaltain laivaston ilmavoimien hyökkäyksessä.Lengerer, Hans s. 94 == Lähteet == * * * === Viitteet === Luokka:Hatsuharu-luokan hävittäjät Luokka:Japanilaiset toisen maailmansodan hävittäjät
Nenohi (1932)

Nenohi () oli keisarillisen Japanin laivaston Hatsuharu-luokan hävittäjä toisessa maailmansodassa. == Valmistus == Alus tilattiin Uraga Dock Companylta, missä köli laskettiin 15. joulukuuta 1931. Alus laskettiin vesille 22. joulukuuta 1932 ja valmistui 30. syyskuuta 1933.Whitley, M. J. s. 196 == Palvelus == Alus upposi 5. heinäkuuta 1942 Attulla Yhdysvaltain laivaston sukellusveneen USS Tritonin torpedoimana.Lengerer, Hans s. 94 == Lähteet == * * * === Viitteet === Luokka:Hatsuharu-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Nuori pari

Nuori pari (Domicile conjugal) on François Truffaut’n ohjaama ranskalainen komediaa ja draamaa yhdistävä elokuva vuodelta 1970. Truffaut teki myös elokuvan käsikirjoituksen yhdessä Bernard Revonin ja Claude de Givrayn kanssa. Nuori pari on Truffaut’n neljäs elokuva, jonka päähahmona on Jean-Pierre Léaud’n esittämä nuori mies Antoine Doinel. Tässä elokuvassa hän menee naimisiin Christinen (Claude Jade) kanssa, joka alkaa odottaa lasta. Tasainen kotielämän vastapainoksi Antoine ryhtyy suhteeseen japanilaisen nuoren naisen (Hiroko Berghauer) kanssa.Bed and Board ★★★ Domicile Conjugal 1970 , VideoHound's Golden Movie Retriever 2008. Vaatii HighBeam-tilauksen. == Juoni == Antoine Doinel on nyt naimisissa Christinen kanssa, ja he asuvat yhdessä pienessä kerrostaloasunnossa. He tapaavat usein Christinen vanhempia ja keskustelevat naapuruston persoonallisten tyyppien kanssa. He ovat päällisin puolin onnellisia, kunnes Antoine tutustuu työssään japanilaiseen tyttöön ja alkaa tapailla tätä salaa.Francois Truffaut, New Wave Film -sivusto. Viitattu 15.7.2016. == Tuotanto == Elokuvan pääkuvaajana toimi Néstor Almendros ja musiikin teki Antoine Duhamel. == Vastaanotto ja arvostus == The New York Timesin kriitikot valitsivat Nuoren parin vuonna 2004 yhdeksi kaikkien aikojen tuhannesta parhaasta elokuvasta maailmassa. Listalle pääsivät kaikki muutkin Truffaut’n Doinel-elokuvat, lukuun ottamatta usean ohjaajan episodielokuvaan Rakkautta 20-vuotiaana tehtyä tarinaa ”Antoine ja Colette”. == Lähteet == * * === Viitteet === Luokka:Vuoden 1970 ranskalaiset elokuvat Luokka:François Truffaut'n ohjaamat elokuvat
Morsian pukeutui mustaan

Morsian pukeutui mustaan (La Mariée était en noir) on François Truffaut’n ohjaama ranskalais-italialainen draamaelokuva vuodelta 1968. Truffaut teki myös käsikirjoituksen yhdessä Jean-Louis Richardin kanssa.The Bride Wore Black ★★★ La Mariee Etait en Noir 1968 , VideoHound's Golden Movie Retriever 2008. Vaatii HighBeam-tilauksen. Tarina perustuu yhdysvaltalaisen Cornell Woolrichin romaaniin Waltz into Darkness, suom. Morsian pukeutuu mustaan (Love kirjat, 1983).Richard Corliss, That Old Feeling: Woolrich's World, Time Online. Viitattu 15.7.2016. Elokuvassa nuori morsian Julie (Jeanne Moreau) ryhtyy katkeraan kostoon viittä miestä vastaan, jotka surmasivat hänen sulhasensa hääkirkon portaille. Elokuvaa pidetään Truffaut’n kunnianosoituksena ihailemalleen Alfred Hitchcockille, ja sen musiikin Truffaut tilasi Hitchcockin vakiosäveltäjältä Bernard Herrmannilta. Elokuvaa tehdessä Truffaut ajautui riitoihin siihenastisen luottokuvaajansa Raoul Coutardin kanssa, ja tämä jäi heidän viimeiseksi yhteistyökseen. Truffaut kertoi katuneensa elokuvan kuvaamista värifilmille, mikä hänen mielestään vei tarinalta kaiken salaperäisyyden.Francois Truffaut, New Wave Film -sivusto. Viitattu 15.7.2016. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * * Luokka: François Truffaut'n ohjaamat elokuvat Luokka:Ranskalaiset draamaelokuvat Luokka:Vuoden 1968 ranskalaiset elokuvat Luokka:Italialaiset draamaelokuvat Luokka:Vuoden 1968 italialaiset elokuvat Luokka:Ranskalaiset romaaneihin perustuvat elokuvat Luokka:Italialaiset romaaneihin perustuvat elokuvat
Koripallon Euroopan-mestaruuskilpailut 1969

Vuoden 1969 koripallon Euroopan-mestaruuskilpailut pelattiin Italiassa 27. syyskuuta – 5. lokakuuta. Kisoihin osallistui 12 maata. Mestaruuden voitti seitsemättä kertaa peräkkäin Neuvostoliitto, hopeaa saavutti Jugoslavia ja pronssia Tšekkoslovakia. Turnauksen arvokkain pelaaja oli Neuvostoliiton Sergei Belov ja korikuningas Kreikan Giórgos Kolokithás.linguasport.com == Sijoitukset == # # # # # # # # # # Kreikka # # == Lähteet == * XVI European Championship (Napoli 1969) linguasport.com === Viitteet === == Aiheesta muualla == * 1969 European Championship for Men FIBA Archive Luokka:Koripallon Euroopan-mestaruuskilpailut Luokka:Vuoden 1969 koripallo Euroopan- mestaruuskilpailut 1969 Luokka:Napolin urheilu
Viimeinen metro

Viimeinen metro (Le Dernier Métro) on François Truffaut’n ohjaama ranskalainen draamaelokuva vuodelta 1980. Truffaut teki myös käsikirjoituksen yhdessä Suzanne Schiffmanin ja Jean-Claude Grumbergin kanssa. Elokuvan pääkuvaajana toimi Néstor Almendros, ja sen musiikin teki Georges Delerue.The Last Metro , VideoHound's Golden Movie Retriever 2008. Vaatii HighBeam-tilauksen. == Juoni == Viimeinen metro kertoo teatteriseurueesta natsi-Saksan miehittämässä Pariisissa toisen maailmansodan aikana. Vuonna 1942 menestynyt juutalainen teatteriohjaaja Lucas Steiner (Heinz Bennent) joutuu piiloutumaan saksalaisilta teatterinsa kellariin ja antaa teatterinpidon vaimolleen Marionille (Catherine Deneuve), joka valehtelee muille Lucasin paenneen maasta. Marion yrittää pysyä väleissä natsimielisen kriitikon Daxiat’n (Jean- Louis Richard) kanssa ja rakastuu teatterinsa tähtinäyttelijään (Gérard Depardieu), joka toimii vastarintaliikkeessä. Lucas yrittää jatkaa näytelmän ohjaamista kellarista käsin antamalla Marionille ohjeita. == Näyttelijät == == Tuotanto == Käsikirjoitustyön pohjaksi Truffaut ja hänen kirjoittajakumppaninsa Suzanne Schiffman kävivät läpi arkistoja, muistelmia ja kirjallisuutta tutustuakseen miehitysajan teattereiden historiaan. Elokuvan nimeä innoitti tieto, että miehitysvuosien ulkonaliikkumiskiellon takia pariisilaisten oli syytä pitää huolta, että ehtivät illan viimeiseen metrojunaan. Elokuvan rahoituksessa oli historiallisen aiheen vuoksi vaikeuksia, ja monet levittäjäyhtiöt hylkäsivät käsikirjoituksen. Viimeisestä metrosta tuli kuitenkin suuri menestys lippuluukulla. Marion Steinerin rooliin Truffaut valitsi Catherine Deneuven, jonka hän sanoo tulkinneen erinomaisesti hahmon kaksoiselämää. Truffaut käytti vastarintaliikkeessä toimivan kiihkeän Brunon osassa pitkään ihailemaansa Gérard Depardieutä, jota hän ei ollut aiemmin roolittanut elokuviinsa. Viimeistä metroa kuvattiin tammikuun lopulta 1980 alkaen Pariisin esikaupungin hylätyssä tehdasrakennuksessa. == Vastaanotto ja myöhempi arvostus == Viimeinen metro tuotti vuonna 1981 kymmenen César-palkintoa, muun muassa vuoden parhaana elokuvana. Se oli parhaan vieraskielisen elokuvan ehdokkaana sekä Oscar- että Golden Globe -gaalassa. The New York Timesin kriitikot valitsivat Viimeisen metron vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * * Luokka:François Truffaut'n ohjaamat elokuvat Luokka:Vuoden 1980 ranskalaiset elokuvat Luokka:Toiseen maailmansotaan pohjautuvat elokuvat Luokka:Ranskalaiset historialliset elokuvat
Koripallon Euroopan-mestaruuskilpailut 1971

Vuoden 1971 koripallon Euroopan-mestaruuskilpailut pelattiin Länsi-Saksassa 10.–19. syyskuuta. Kisoihin osallistui 12 maata. Mestaruuden voitti kahdeksatta kertaa peräkkäin Neuvostoliitto, hopeaa saavutti Jugoslavia ja pronssia, ensimmäisen miesten arvokisamitalinsa 25 vuoteen, Italia. Turnauksen arvokkain pelaaja oli Jugoslavian Krešimir Ćosić ja korikuningas Puolan Edward Jurkiewicz.linguasport.com == Sijoitukset == # # # # # # # # # # # # == Mitalistit == Kultaa Hopeaa Pronssia * * * Aleksei Tammiste Modestas Paulauskas Zurab Sak’andelidze Alžan Žarmuhamedov Aleksandr Bološev Ivan Jedeško Sergei Belov Anatoli Polyvoda Priit Tomson Mikheil Korkia Aleksandr Belov Vladimir Andrejev * * * Päävalmentaja: Vladimir Kondrašin * * * Blagoje Georgievski Ljubodrag Simonović Vinko Jelovac Žarko Knežević Aljoša Žorga Dragan Kapičić Borut Bassin Krešimir Ćosić Dragiša Vučinić Nikola Plećaš Dragutin Čermak Davor Rukavina * * * Päävalmentaja: Ranko Žeravica * * * Giorgio Giomo Ottorino Flaborea Carlo Recalcati Giulio Iellini Massimo Masini Renzo Bariviera Marino Zanatta Dino Meneghin Pierluigi Marzorati Luigi Serafini Massimo Cosmelli Ivan Bisson * * * Päävalmentaja: Giancarlo Primo == Lähteet == * XVII European Championship (Essen 1971) linguasport.com === Viitteet === == Aiheesta muualla == * 1971 European Championship for Men FIBA Archive Luokka:Koripallon Euroopan- mestaruuskilpailut Luokka:Vuoden 1971 koripallo Luokka:Saksan koripallo Luokka:Nordrhein-Westfalenin urheilu Luokka:Essen
Wakaba (1934)

Wakaba () oli keisarillisen Japanin laivaston Hatsuharu-luokan hävittäjä toisessa maailmansodassa. == Valmistus == Alus tilattiin Sasebon laivastontelakalta, missä köli laskettiin 12. joulukuuta 1931. Alus laskettiin vesille 18. maaliskuuta 1934 ja valmistui vielä samana vuonna 31. lokakuuta.Whitley, M. J. s. 196 == Palvelus == Alus upposi 24. lokakuuta 1944 Panaylla Yhdysvaltain laivaston sukellusveneen USS Franklinin torpedoimana.Lengerer, Hans s. 94 == Lähteet == * * * === Viitteet === Luokka:Hatsuharu-luokan hävittäjät Luokka:Japanilaiset toisen maailmansodan hävittäjät
Koripallon Euroopan-mestaruuskilpailut 1973

Vuoden 1973 koripallon Euroopan-mestaruuskilpailut pelattiin Espanjassa 27. syyskuuta – 6. lokakuuta. Kisoihin osallistui 12 maata. Mestaruuden voitti historiansa ensimmäisen kerran Jugoslavia, hopeaa saavutti Espanja ja pronssia Neuvostoliitto. Turnauksen arvokkain pelaaja oli Espanjan Wayne Brabender ja korikuningas Bulgarian Atanas Golomeev.linguasport.com == Sijoitukset == # # # # # # # # # # # # == Lähteet == * XVIII European Championship (Barcelona 1973) linguasport.com === Viitteet === == Aiheesta muualla == * 1973 European Championship for Men FIBA Archive Luokka:Koripallon Euroopan- mestaruuskilpailut Luokka:Vuoden 1973 koripallo Luokka:Espanjan koripallo Luokka:Barcelonan urheilu
Koripallon Euroopan-mestaruuskilpailut 1975

Vuoden 1975 koripallon Euroopan-mestaruuskilpailut pelattiin Jugoslaviassa 7. – 15. kesäkuuta. Kisoihin osallistui 12 maata. Mestaruuden voitti historiansa toisen kerran Jugoslavia, hopeaa saavutti Neuvostoliitto ja pronssia Italia. Turnauksen arvokkain pelaaja oli historian ensimmäisen kerran toiseen kertaan palkittu Jugoslavian Krešimir Ćosić ja korikuningas toisen kerran peräkkäin Bulgarian Atanas Golomeev.linguasport.com == Sijoitukset == # # # # # # # # # # # # == Lähteet == * XIX European Championship (Beograd 1975) linguasport.com === Viitteet === == Aiheesta muualla == * 1975 European Championship for Men FIBA Archive Luokka:Koripallon Euroopan-mestaruuskilpailut Luokka:Vuoden 1975 koripallo Euroopan-mestaruuskilpailut 1975 Luokka:Belgradin urheilu Luokka:Splitin urheilu Luokka:Rijeka
Hatsushimo (1933)

Hatsushimo () oli keisarillisen Japanin laivaston Hatsuharu-luokan hävittäjä toisessa maailmansodassa. == Valmistus == Alus tilattiin Uraga Dock Companyltä, missä köli laskettiin 31. tammikuuta 1933. Alus laskettiin vesille saman vuoden lopulla 4. marraskuuta ja valmistui 27. syyskuuta 1934.Whitley, M. J. s. 196 == Palvelus == Alus upposi 30. heinäkuuta 1945 osuttuaan miinaan Miyakunlahdella.Lengerer, Hans s. 94 == Lähteet == * * * === Viitteet === Luokka:Hatsuharu-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Kobolttoseeni

Kobolttoseeni eli bis(syklopentadienyyli)koboltti(II) (C10H10Co) on metalloseeneihin kuuluva koboltin organometalliyhdiste. Yhdistettä voidaan käyttää katalyyttinä, pelkistimenä ja muiden orgaanisten kobolttiyhdisteiden valmistamiseen. ==Ominaisuudet== Huoneenlämpötilassa kobolttoseeni on hyvin tummanviolettia kiteistä ainetta. Se reagoi hyvin helposti ilman hapen ja kosteuden kanssa ja sitä tulee säilyttää ja käsitellä suojakaasun alaisuudessa. Kobolttoseeni on paramagneettinen yhdiste. Aine kuuluu niin sanottuihin sandwich-yhdisteisiin, ja koboltti-ioni on kahden syklopentadienyyliligandin välissä. Näiden ligandien konformaatio voi olla kohdakkainen tai lomittainen. Kobolttoseeni hapettuu helposti kellanvihreäksi stabiiliksi kobolttoseniumioniksi (C10H10Co+), joka on hyvin stabiili ja on isoelektroninen ferroseenin kanssa. Ferroseenin tavoin syklopentadienyyliligandit voivat kuitenkin reagoida nukleofiilien kanssa. Kobolttoseeni liukenee moniin orgaanisiin liuottimiin.Albrecht Salzer: Organometallic Compounds, Ullmann's Encyclopedia of Industrial Chemistry, John Wiley & Sons, New York, 2010. Viitattu 15.7.2016Peter L. Pauson: Bis(cyclopentadienyl)cobalt, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 15.7.2016 Kobolttoseeni kykenee interkalatoitumaan eräisiin siirtymämetallien sulfidien ja selenidien kidehilaan. ==Valmistus ja käyttö== Kobolttoseenia voidaan valmistaa vedettömän kobolttikloridin ja syklopentadienyylinatriumin välisellä reaktiolla tetrahydrofuraanin toimiessa liuottimena. Kobolttisuolana voidaan käyttää myös tetraammiinikoboltti(II)kloridia tai -tiosyanaattia. Tässä tapauksessa ensin muodostuu kobolttoseenin ammiinikompleksi, joka hajoaa kobolttoseeniksi kuumennettaessa alennetussa paineessa 80-90 °C:n lämpötilaan. Kobolttoseenia voidaan käyttää orgaanisessa kemiassa pelkistimenä ja muiden organokobolttiyhdisteiden valmistukseen. Sitä voidaan käyttää myös katalyyttinä esimerkiksi valmistettaessa 2-metyylipyridiiniä asetonitriilistä ja etyynistäShinkichi Shimizu, Nanao Watanabe, Toshiaki Kataoka, Takayuki Shoji, Nobuyuki Abe, Sinji Morishita & Hisao Ichimura: Pyridine and Pyridine Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 15.7.2016. ==Lähteet== Luokka:Kobolttiyhdisteet Luokka:Metalloseenit
Koripallon Euroopan-mestaruuskilpailut 1979

Vuoden 1979 koripallon Euroopan-mestaruuskilpailut pelattiin Italiassa 9. – 19. kesäkuuta. Kisoihin osallistui 12 maata. Mestaruuden voitti historiansa 12. kerran Neuvostoliitto, hopeaa, ensimmäisen miesten olympia-, MM- tai EM- mitalinsa, saavutti Israel ja pronssia Jugoslavia. Turnauksen arvokkain pelaaja oli Israelin Miki Berkovich ja korikuningas Puolan Mieczysław Młynarski.linguasport.com == Sijoitukset == # # # # # # # # # # # # == Lähteet == * XXI European Championship (Torino 1979) linguasport.com === Viitteet === == Aiheesta muualla == * 1979 European Championship for Men FIBA Archive Luokka:Koripallon Euroopan-mestaruuskilpailut Luokka:Vuoden 1979 koripallo Euroopan-mestaruuskilpailut 1979 Luokka:Torinon urheilu Luokka:Siena
Game of Thrones (6. tuotantokausi)

Yhdysvaltalaisen televisiosarjan Game of Thronesin kuudes tuotantokausi alkoi Yhdysvalloissa HBO-kanavalla 24. huhtikuuta 2016. Sarja perustuu George R. R. Martinin fantasiakirjasarjaan Tulen ja jään laulu. Kausi sisältää laajasti alkuperäistä materiaalia, mutta myös materiaalia julkaisemattomasta kuudennesta kirjasta sekä osia sarjan neljännestä ja viidennestä kirjasta, Korppien kestit ja Lohikäärmetanssi. Kausi koostuu kymmenestä jaksosta. == Näyttelijät == ===Päärooleissa=== === Sivurooleissa === ==== Hahmot Westerosissa ==== ==== Hahmot Essosissa==== ==== Hahmot takaumissa ==== ==Jaksot== === Punainen nainen (The Red Woman) === === Koti (Home) === === Valanrikkoja (Oathbreaker) === === Vieraan kirja (Book of the Stranger) === === Ovi (The Door) === === Veri verestäni (Blood of My Blood) === === Murtunut mies (The Broken Man) === === Ei kukaan (No One) === === Äpärien taistelu (Battle of the Bastards) === === Talven tuulet (The Winds of Winter) === == Julkaisu == === Markkinointi === Suomessa kuudetta kautta mainostettiin muun muassa The Hall of Faces -näyttelyllä, joka vieraili Helsingin Kampin Narinkkatorilla 13–17. huhtikuuta 2016. Näyttely oli ilmainen ja sisälsi muun muassa sarjan käytettyjä pukuja ja rekvisiittaa sekä mahdollisuuden päästä istumaan Rautavaltaistuimelle. Näyttely keräsi yli 25 000 kävijää. == Vastaanotto == === Palkinnot ja ehdokkuudet === Vuonna 2016 kausi sai 23 Emmy- ehdokkuutta enemmän kuin mikään muu sarja samana vuonna. Sarja voitti 12 Emmyä muun muassa parhaasta draamasarjasta, ohjauksesta ja käsikirjoituksesta. Sarjasta tuli kaikkien aikojen eniten Emmy-palkintoja saanut parhaan katseluajan televisiosarja rikkoen Frasierin edellisen ennätyksen. == Lähteet == Luokka:Game of Thrones -tuotantokaudet
Tapio Palokangas

Tapio Kalervo Palokangas (s. 12. syyskuuta 1951) on suomalainen taloustieteilijä. Hän työskentelee kansainvälisen talouden professorina Helsingin yliopistossa. Aiemmin Palokangas on työskennellyt muun muassa taloustieteen professorina Jyväskylän yliopistossa ja Tampereen yliopistossa sekä vierailevana tutkijana Cambridgen yliopiston Clare Hall collegessa. Hän on Jyväskylän yliopiston dosentti.Palokankaan CV 16.5.2016. Viitattu 15.7.2016 Palokangas on koulutukseltaan taloustieteen tohtori. Hän väitteli tohtoriksi Oxfordin yliopistosta vuonna 1985 otsikolla "Public Policy with Monopolistic Markets". == Lähteet == == Aiheesta muualla == * Palokankaan kotisivu * Palokankaan tutkimukset IDEASissa Luokka:Suomalaiset taloustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1951 syntyneet Luokka:Elävät henkilöt
Akatsuki (1932)

Akatsuki () oli Keisarillisen Japanin laivaston Akatsuki-luokan hävittäjä toisessa maailmansodassa. == Valmistus == Alus tilattiin Sasebon laivastoarsenaalilta. Sen köli laskettiin 17. helmikuuta 1930 ja alus laskettiin vesille 7. toukokuuta 1932. Alus valmistui saman vuoden lopulla 30. marraskuuta.Whitley, M. J. s. 195 == Palvelus == Alus muodosti Tyynenmeren sodan alkaessa sisaralustensa kanssa 6. hävittäjäviirikön. Alus osallistui viirikön mukana Malesiaan ja Alankomaiden Itä-Intiaan tehtyihin maihinnousuihin. Midwayn taistelun jälkeen se siirtyi Aleuteille, mistä alus palasi syyskuussa 1942. Se liitettiin viirikön mukana osaksi 4. hävittäjälaivuetta, jonka tehtävänä oli toimittaa täydennyksiä Guadalcanalille. Alus osallistui 13. marraskuuta 1942 Yhdysvaltain risteilijäosaston upottamiseen, jolloin se upotettiin. == Lähteet == * * === Viitteet === ==Aiheesta muualla== Luokka:Akatsuki-luokan hävittäjät (1931) Luokka:Japanilaiset toisen maailmansodan hävittäjät
Lin-Manuel Miranda

Lin-Manuel Miranda (s. 16. tammikuuta 1980 New York, New York, Yhdysvallat) on yhdysvaltalainen näyttelijä, säveltäjä, näytelmäkirjailija ja elokuvaohjaaja. Hän on tehnyt musikaalin Hamilton, joka sai 16 Tony-ehdokkuutta vuonna 2016, enemmän kuin mikään tuotanto aikaisemmin. Hän esittää itse siinä nimiroolia. Hamilton sai ehdokkuuksista 11 palkintoa. Miranda on palkittu uransa aikana Pulitzer-palkinnolla, kahdella Grammyllä, Emmyllä ja kolmella Tonylla. Miranda sai parhaan laulun Oscar-ehdokkuuden elokuvaan Vaiana (2016) säveltämästään ja sanoittamastaan kappaleesta "How Far I’ll Go". Miranda näyttelee joulukuussa 2018 ensi-iltansa saaneessa elokuvassa Maija Poppasen paluu. Musikaalielokuvan on ohjannut Rob Marshall, ja se on jatkoa vuonna 1964 ensi-iltaan tulleelle elokuvalle Maija Poppanen. Muissa rooleissa näyttelevät muun muassa Emily Blunt ja Meryl Streep. Miranda sai elokuvasta parhaan miespääosan Golden Globe -ehdokkuuden. Miranda tuotti Disneyn elokuvan Pieni merenneito, joka on uudelleenfilmatisointi vuoden 1989 samannimisestä animaatioelokuvasta. Miranda myös sävelsi musiikkia elokuvaan yhdessä Alan Menkenin kanssa. Vuonna 2018 Miranda sai tähden Hollywood Walk of Fame -kävelykadulle. Vuonna 2021 sai ensi-iltansa Mirandan esikoisohjaus Tick, Tick... Boom!, joka on Jonathan Larsonista kertova elämäkertaelokuva. Larsonia esittää elokuvassa Andrew Garfield. == Lähteet == == Aiheesta muualla == Luokka:Yhdysvaltalaiset teatterinäyttelijät Luokka:Yhdysvaltalaiset näytelmäkirjailijat Luokka:Yhdysvaltalaiset säveltäjät Luokka:Yhdysvaltalaiset laulajat Luokka:Yhdysvaltalaiset elokuvaohjaajat Luokka:Pulitzer-palkitut Luokka:Grammy-palkinnon saajat Luokka:Tony-palkinnon saajat Luokka:Primetime Emmy -palkinnon saajat Luokka:Hollywood_Walk_of_Fame Luokka:Vuonna 1980 syntyneet Luokka:Elävät henkilöt
Ahvenanmaan pannukakku

pienoiskuva|Ahvenanmaan pannukakku tarjoiltuna kermavaahdon ja luumuhillon kera; kruununa ananaskirsikka ja koristeena Ahvenanmaan lippu. Ahvenanmaan pannukakku () on Ahvenanmaalla valmistettu perinneruokalaji. Tavallisesta pannukakusta poiketen se valmistetaan manna- tai riisipuurosta sekä kardemummasta. Ahvenanmaan pannukakku voidaan tarjoilla esimerkiksi kermavaahdon sekä luumukiisselin tai marjahillon kera. == Lähteet == Luokka:Suomalainen keittiö Luokka:Leivonnaiset Luokka:Ahvenanmaalainen kulttuuri
Francis Chichester

Francis Chichester (17. syyskuuta 1901 Barnstaple, Devon – 26. elokuuta 1972 Plymouth, Devon) oli brittiläinen lentäjä, kilpapurjehtija ja karttakustantaja. Hän tuli tunnetuksi 65 vuoden iässä tekemästään ennätyksellisestä yksinpurjehduksesta maailman ympäri vuosina 1966–1967.Amodeo, Christian: Sir Francis Chichester (1901-72): Aviator and Sailor Sir Francis Chichester Was Perhaps the Greatest Single-Handed Navigator of His Age, Circumnavigating the Globe Several Times by Boat and by Air , Geographical 1.3.2006. Vaatii HighBeam-tilauksen. ==Elämä ja ura== Francis Chichester opiskeli Marlborough Collegessa ja päätti 18 vuoden iässä muuttaa Uuteen-Seelantiin. Siellä hän toimi metsäalalla ja perusti lentoyhtiön, joka menestyi läpi 1920-luvun kunnes taantuma iski. Chichester palasi Englantiin 1929 ja suoritti vasta tuolloin itse lentolupakirjan. Uudessa-Seelannissa vaurastunut Chichester ryhtyi matkalentäjäksi ja lensi toisena maailmassa Britanniasta Australian Sydneyyn Gypsy Moth -nimisellä koneellaan (, perhoslaji). Australiasta hän teki maailman ensimmäisen yksinlennon Japaniin, jossa hänen koneensa takertui sähkölankoihin ja hän itse vammautui pahoin. Toivuttuaan Chichester toimi toisen maailmansodan aikana Britannian kuninkaallisissa ilmavoimissa navigaation opettajana ja suunnistusmenetelmien kehittäjänä. Sodan jälkeen hän perusti karttakustantamon, joka toimii yhä Lontoossa. Hän kehitti kokemustensa perusteella sekä ilmailun että merenkulun navigaatiomenetelmiä sekä laati muun muassa lentoreittikarttoja lentoyhtiöille. 1950-luvun lopulla Francis Chichesterillä todettiin keuhkosyöpä tai muu vakava keuhkosairaus, josta hän kuitenkin toipui vaimonsa kehittämällä kasvisruokavaliolla. Toipuakseen hän aloitti avomeripurjehdusharrastuksen. Entisen lentokoneensa nimeä vain kirjaimen verran vaihtaen hän risti purjeveneensä Gipsy Mothiksi ja alkoi osallistua avomerikilpailuihin. Hän osallistui vuonna 1960 ensi kerran yksinpurjehdukseen Atlantin yli ja käytti aikaa vain vajaat 41 vuorokautta, 16 vuorokautta vähemmän kuin voimassa ollut ennätys. Vuonna 1967 jo 65-vuotiaasta Chichesteristä tuli maailman kolmas ihminen, joka purjehti yksin maailman ympäri Kap Hornin reittiä. Hän löi matkalla myös oman alusluokkansa nopeusennätyksen Gipsy Moth IV -veneellään ja käytti kierrokseen 226 vuorokautta. Plymouthista lähdettyään hän kävi satamassa vain kerran Sydneyssä, ja pisin legi satamien välillä oli ennätykselliset 25 000 kilometriä.Hassall, Carol: I Was There Unforgettable Moment as Sir Francis Chichester Returned from His Single-Handed World Voyage , Sunday Mercury (Birmingham, England) 21.11.1999. Vaatii HighBeam-tilauksen. Kuningatar Elisabet II löi Chichesterin ritariksi samalla miekalla, jolla Elisabet I oli vuonna 1581 aateloinut merenkulkija Francis Draken. ==Teoksia== *Chichester, Francis: Yksin maapallon ympäri, Tammi 1968. ==Lähteet== Luokka: Vuonna 1901 syntyneet Luokka: Vuonna 1972 kuolleet Luokka:Yksinpurjehtijat Luokka:Brittiläiset lentäjät Luokka:Kustantajat
Hangö sommaruniversitet

Hangö sommaruniversitet () on Hangossa toimiva, Stiftelsen för Hangö sommaruniversitetin ylläpitämä ruotsinkielinen kesäyliopisto. Se on perustettu vuonna 1966. ==Lähteet== Luokka:Suomen kesäyliopistot Luokka:Hangon oppilaitokset
Keski-Pohjanmaan kesäyliopisto

Keski-Pohjanmaan kesäyliopisto on Kokkolassa toimiva, Keski-Pohjanmaan Korkeakouluyhdistys ry:n ylläpitämä suomalainen kesäyliopisto. Se on perustettu vuonna 1965. Kesäyliopiston koulutustarjonnassa on avointa korkeakouluopetusta, täydennyskoulutusta, lukiolaiskursseja, ikääntyvien yliopistotoimintaa, kulttuuri- ja taidekursseja, elokuvakerho sekä tilauskoulutusta. Opinnot ovat kaikille avoimia riippumatta iästä tai pohjakoulutuksesta. Keski-Pohjanmaan kesäyliopisto palvelee oman maakuntansa ihmisiä ympäri vuoden, mutta järjestää paljon myös verkko-opintoja, joihin voivat osallistua myös kauempana asuvat. Koulutustarjonta vaihtelee vuosittain alueen tarpeiden mukaisesti. Keski-Pohjanmaan kesäyliopisto järjestää usean yliopiston avoimen yliopiston opintoja, joista osassa on tarjolla avoimen yliopiston väylään johtavia kokonaisuuksia tai opintojaksoja. ==Lähteet== Luokka:Suomen kesäyliopistot Luokka:Kokkolan oppilaitokset
Porin kesäyliopisto

Porin kesäyliopisto on Porissa toimiva, Porin kaupungin ylläpitämä, vuonna 2014 perustettu suomalainen kesäyliopisto. Vuonna 2015 Porin kesäyliopisto järjesti eri toimipisteissään yhteensä 69 opintojaksoa, joille osallistui kaikkiaan 2 232 opiskelijaa. Opetusta annettiin vuonna 2015 yhteensä 562 oppituntia. ==Lähteet== Luokka:Suomen kesäyliopistot Luokka:Porin oppilaitokset
Kainuun kesäyliopisto

Kainuun kesäyliopisto on Kajaanissa toimivan, Kainuun Korkeakouluyhdistys r.y.:n ylläpitämä suomalainen kesäyliopisto. Se on perustettu vuonna 1968. Vuonna 2015 yksittäisiä kursseja järjestettiin lisäksi Oulussa. Vuonna 2015 Kainuun kesäyliopisto järjesti eri toimipisteissään yhteensä 359 opintojaksoa, joille osallistui kaikkiaan 1 518 opiskelijaa. Opetusta annettiin vuonna 2015 yhteensä 1 747 oppituntia. ==Lähteet== Luokka:Suomen kesäyliopistot Luokka:Kajaanin oppilaitokset
Lapin kesäyliopisto

Lapin kesäyliopisto on Rovaniemellä toimiva, Rovaniemen koulutuskuntayhtymän ylläpitämä suomalainen kesäyliopisto. Se on perustettu vuonna 1962. Vuonna 2015 yksittäisiä kursseja järjestettiin lisäksi Kemissä, Kemijärvellä, Kittilässä, Muoniossa, Pellossa, Sodankylässä, Torniossa, Galwayssa (Irlannissa), Piitimessä (Ruotsissa) ja Sør-Varangerissa (Norjassa). Vuonna 2015 Lapin kesäyliopisto järjesti eri toimipisteissään yhteensä 125 opintojaksoa, joille osallistui kaikkiaan 1 367 opiskelijaa. Opetusta annettiin vuonna 2015 yhteensä 2 303 oppituntia. ==Lähteet== Luokka:Suomen kesäyliopistot Luokka:Rovaniemen oppilaitokset